b'\n_START_ARTICLE_\nOnkijakala\n_START_SECTION_\nUlkon\xc3\xa4k\xc3\xb6\n_START_PARAGRAPH_\nV\xc3\xa4ritt\xc3\xb6m\xc3\xa4t onkijakalanaaraat ovat huomattavasti koiraita kookkaampia, sill\xc3\xa4 ne voivat kasvaa enimmill\xc3\xa4\xc3\xa4n 8 cm pituuteen, kun koiraiden enimm\xc3\xa4ispituus on keskim\xc3\xa4\xc3\xa4rin vain 2 cm. Naarailla on lis\xc3\xa4ksi otsassaan saalisel\xc3\xa4inten houkutteluun tarkoitettu valoa hohtava elin. Lajin kaloilla on ter\xc3\xa4v\xc3\xa4t hampaat ja bulldoggimainen suu.\n_START_SECTION_\nLevinneisyys\n_START_PARAGRAPH_\nOnkijakalaa tavataan kaikilla trooppisilla ja subtrooppisilla merialueilla. Kuten krottikaloille on tyypillist\xc3\xa4, my\xc3\xb6s onkijakala el\xc3\xa4\xc3\xa4 syv\xc3\xa4ll\xc3\xa4 meress\xc3\xa4.\n_START_SECTION_\nK\xc3\xa4ytt\xc3\xa4ytyminen\n_START_PARAGRAPH_\nOnkijakalakoiraat k\xc3\xa4ytt\xc3\xa4ytyv\xc3\xa4t loisen tavoin, sill\xc3\xa4 l\xc3\xb6ydetty\xc3\xa4\xc3\xa4n naaraan ne kiinnittyv\xc3\xa4t sen kylkeen lopullisesti. Koiras puree naarasta ja v\xc3\xa4hitellen sen suun iho sulautuu naaraan ihoon. Kudosten sulauduttua toisiinsa my\xc3\xb6s koiraan ja naaraan verisuonet yhdistyv\xc3\xa4t. Samalla koiraan aivot, silm\xc3\xa4t ja sis\xc3\xa4elimet surkastuvat, mutta sille kasvaa suuret kivekset. Naaraan kyljess\xc3\xa4 voi olla kerrallaan jopa viisikin koirasta.'